text: Skalt tú byggja ella umvæla hús?
  Føroyskt tilfar til børn um umhvørvi og burturkast
text: #000000
text: Skalt tú byggja ella umvæla hús?
text: #000001
text: Føroyskt tilfar til børn um umhvørvi og burturkast
text: #000002
text: Staðseting av bokashi-spannini? Best er um spannin stendur inni (15-25°C), og at hitin er javnur, tvs. at spannin ikki stendur í beinleiðis sól. Nøkur hava roynt at hava bokashi spannina í hjalli. Havast skal tó í huga at kaldari spannin stendur, seinni arbeiða smáverurnar, og tí er møguligt at súrnanin ikki eydnast líka væl. Royn ymsar møguleikar, sum passa til títt húsarhald.
text: #000003
text: Eta skaðadjór súrnaðar matleivdir? Rottur og onnur skaðadjór dáma ikki súrnaðar matleivdir so sum bokashi. Í økjum har nógv rotta er og lítið av mati, kann rotta tó leggjast á bokashi. Fyri at fyribyrgja hesum, skalt tú, tá tú hagreiðir bokashi úti, fyrst og fremst blanda tað væl við mold. Tess betur matleivdir eru sundurbýttar og blandaðar við mold, minni lukta tær og draga ikki skaðadjór til sín. Eftir at tú hevur blandað matleivdirnar og moldina væl, skal eitt lag av mold leggjast oman á. Vanligt er at leggja uml. 7 cm, men er nógv rotta, er viðmælt at leggja 30-40 cm.
text: #000004
text: Hvat inniheldur bokashi-gerin? Gerin er ein blanding av virknum smáverum, sum eru vanligar í náttúruni. Gerin kann eisini nýtast til at fyribyrgja ringum lukti, t.d. við at lata dustsúgvaran súgva nakað av ger og soleiðis fyribyrgja ringum lukti í posanum, ella stroya eitt sindur av ger í illaluktandi skógvar. Eru nógvar restir av fiski í spannini, verður mælt til at lata meiri ger í, tí fiskur inniheldur nógv protein, ið eru torførari at bróta niður.
text: #000005
text: Hvussu kann eg nýta bokashi-vætuna? Vætan kann nýtast til taðing, men hon er súr og skal tí tynnast 1:100 (tvs. 1 dl. væta til 10 l. vatn). Ótynt væta kann stoytast í frárenslið í køkinum ella á vesinum. Bokashi-vætan er við til at skapa eitt sunt smáveruumhvørvi í frárensli og rottanga.
text: #000006
text: Av og á hendir tað, at eingin bokashi-væta kemur úr spannini. Hetta merkir ikki, at nakað er galið. Mongdin av vætu veldst um, hvat vit lata í spannina. Letur tú nógv grønmeti og frukt í, fært tú meira vætu, enn um tú letur nógv breyð, rís og pasta í. Um tú ynskir vætu, men hevur nógvar turrar matleivdir, ber til at bloyta hesar, áðrenn tær fara í spannina.
text: #000007
text: Vasking av bokashi-spannini? Tá tú hevur hagreitt súrnaðu matleivdirnar úti, skal spannin vaskast. Í spannini er ein rúgva av virknum smáverum, sum gera gagn undir súrnanini. Fyri at varðveita hesar smáverur, skalt tú ikki nýta sápu, men í staðin skola spannina við vatni og lata edik í skolivatnið fyri lukt. Fyll spannina við vatni, skrúva kranan frá og lat vatnið renna ígjøgnum. Tá ið vatnið er klárt, skrúva fyri og turka spannina, og hon er klár at brúka aftur.
text: #000008
text: Hví er tað moðið/hýggiskotið í spannini? Um tað verður moðið í spannini, merkir hetta, at “skeivt slag” av smáverum eru í spannini. Orsøkin er helst, at tú brúkar ov lítið av ger, ella at matleivdirnar eru í ov stórum stykkjum. Tá ein spann er blivin moðin, skalt tú lata eina rúgvu av ger oman yvir, soleiðis at “góðu” smáverurnar kunnu taka yvir aftur. Eftir hetta, fyllir tú í spannina sum vanligt og minnist til at skera matleivdirnar eitt sindur smærri.
text: #000009
text: Hvat geri eg við spannina, tá eg fari at ferðast? Um tú hevur eina hálvfulla spann og skalt út at ferðast, ber til at lata spannina standa, sum hon er, ella at leggja eina síðu úr einum dagblaði oman yvir matleivdirnar, soleiðis at luft ikki sleppur til. Tað bilar einki, um spannin stendur longri enn 14 dagar. Tú byrjar bara at fylla í spannina sum vanligt, tá tú kemur aftur.
text: #000010
text: Lokið er vorðið ótætt? Súrnanin av matleivdum fer fram í einum umhvørvi uttan luft, og tí er týdningarmikið at lokið er tætt. Um tú stáplar tínar bokashi-spannir oman á hvørja aðra, er skjótt at lokið gerst ótætt. Fyri at verja lokið, skalt tú í staðin leggja eina plátu ella bók ímillum.
text: #000011